<classify> Baada ya Yanga kuchukua ubingwa wiki iliyopita, kuna vita ya timu mbili zinazowania nafasi ya nne huku kila moja ikitaka kupambana katika mchezo wake wa mwisho kujihakikisha nafasi hiyo na wakati huo huo, Stand United ikiachwa nyuma.Timu zinazowania nafasi ya nne ni Tanzania Prisons yenye pointi 48 na Mtibwa Sugar yenye pointi 47 wakati Stand United inayoshika nafasi ya saba ikiwa haina nafasi, kwani ina pointi 37 ambazo hata akishinda mchezo ujao dhidi ya Toto Africans ya Mwanza haitafikia nafasi hiyo.Akizungumza na gazeti hili, Bilali alisema walijitahidi kwa uwezo wao ili kufikia nafasi hiyo, lakini mambo yamekuwa magumu kwa kuwa kila timu ilionesha upinzani mkali.Tulitamani kumaliza nafasi nne za juu, na kwa matokeo yetu ya mechi zilizopita hatukuweza kufikisha kwa hiyo, tunashukuru Mungu tumebaki salama tutajipanga zaidi kwa msimu mpya, alisema.Kocha huyo alisema wanaangalia mchezo wao ujao utakaochezwa Jumamosi kwenye Uwanja wa CCM Kirumba, Mwanza ili kumaliza salama kwa pointi tatu.Anakiri kuwa hautakuwa mchezo rahisi kwani Toto inataka kujinusuru katika hatari ya kushuka daraja. Toto inashika nafasi ya 11 kwa pointi 30 hivyo, iwapo itapoteza mchezo huo kuna hatari kubwa kutokana na timu zilizoko chini yake kutofautiana kwa pointi moja.  <topic>: MICHEZO 